Witóm Was moji roztomili. Móm na miano Stasiek, ale sam, dlo Was, byda Fojerman. Urodziół żech sie downo tymu, dwadziyścia lot po wojnie, we Grabowinie, w Radzijowie, kery teraz do Rybnika noleży. Rybnik leży na Ślónsku , tóż przede wszystkim o Ślónsku, a po ślónsku bydzie sam stoło. Jo całe życi leja woda, bo bół żech strażakym, teraz je żech już na pynzyji, a pora lot tymu do zadku, już we dwadziestym piyrszym wieku, zaczón żech loć ta woda na papiórze, a we kómputerze. Cały czas sie ucza, tóż dejcie pozór, żebych kerego nie popyrskoł. Móm nadzieja, że bydziecie sie sam fajnie bawić zy mnóm, a nie bydziecie tego brać tak fest poważnie. Zaglóndejcie sam czynsto, a napiszcie tyż, jako sie Wóm sam podobo.
szl_Latn